Dad goob joogayaal ah kana mid ahaa Macaamilka Shirkadda Xawaalada Mustaqbal Express ayaa ka warbixiyey qaabka ay wax u dhaceen, ayagoo sheegay in ay Shirkadda Xawaaladda soo weerareen ilaa 4 maleeshiyo ka tirsan Askarta TFG-da oo ku hubeysnaa qoryaha Fudud, waxayna lacago iyo Taleefoono ka qaateen Shaqaalaha Shirkadda.
Gudoomiyaha degmada Balcad ugu magacaaban dowladda KMG ah oo lagu magacaabo Gudbaaye ayaa daaha ka rogay khilaaf xooggan oo ka dhex jira maamulkooda guud. Waxa uu sheegay in xaaladdu cakirantahay isla markaana la isku ugaarsanayo aano qabiil, taasoo ku saleysan xagga maamulka iyo arimo qarsoon oo uu ka gaabsaday.